สวัสดีค่ะ คือเมื่อวานหนูรู้สึกเย็นๆตรงกลางอกแล้วก็รู้สึกอยากอาเจียน ตอนเย็นมีอาการท้องเสีย แล้วก็มีไอด้วย วันนี้ตื่นมารู้สึกวูบโหวงตรงกลางอก เป็นสักพักก็หาย อาการอื่นๆเพิ่งจะเป็น แต่อาการไอเป็นมาหลายวันแล้วค่ะ ไอเป็นพักๆ อาการแบบนี้เสี่ยงโควิดมั้ยคะ
สวัสดีค่ะ อาการรู้สึกเย็นวูบตรงกลางอก อยากจะอาเจียน ไอ ดังกล่าวมานั้น อาจจะเป็นอาการของกรดไหลย้อน การมีกกระเพาะอาหารอักเสบหรือแผลในกระเพาะอาหาร การจุกที่หน้าอกหลังการรับประทานอาหารมื้อใหญ่ๆหรือกินเร็วจนเกินไป ส่วนการติดเชื้อโควิดนั้น มักจะต้องมีอาการทางเดินหายใจเด่นกว่าเช่นไอ จะมีเสมหะหรือไม่ก็ได้ เจ็บคอ คัดจมูก และอาจจะมีไข้ร่วมด้วยกรดไหลย้อนเป็นภาวะทีี่เกิดจากกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการไอ กลืนลำบาก แน่นอก แสบร้อนกลางอก อาจแสดงอาการคล้ายคนเป็นหอบหืดได้เช่นกันในเบื้องต้น รับประทานอาหารอ่อนๆสุกสะอาด ให้ตรงเวลา ไม่กินแล้วนอนทันที ร่วมกับหลีกเลี่ยงอาหารประเภทใดๆที่กระตุ้นให้มีอาการ และหากยังแสบร้อนกลางอก คลื่นไส้ อาเจียนมากขึ้นเรื่อยๆ ถ่ายดำด้วย ควรไปพบแพทย์เพื่อตรวจเพิ่มเติม